Ognjen Gajić

**Ognjen Gajić** (rođen 1963) jest bosanskohercegovački i američki ljekar intenzivne njege, pulmolog, univerzitetski profesor i bivši muzičar. Radi kao klinički informatičar i specijalista za intenzivnu njegu Odjeljenja za plućnu medicinu na Klinici Mayo u Rochesteru, Minnesota, Sjedinjene Američke Države, te kao profesor medicine na medicinskoj školi Mayo Clinic. Bio je član originalne postave sarajevske rock grupe Zabranjeno pušenje tokom 1980-ih.

## Ljekarska karijera 
Diplomirao je na Medicinskom fakultetu u Sarajevu a magistrirao na Mayo Clinic College of Medicine u Rochesteru u Minnesoti. Specijalizaciju i postdiplomsko usavršavanje obavio je na UKC Univerziteta u Sarajevu, te na američkim klinikama New York Methodist Hospital, Brooklyn i Mayo Clinic, Rochester.

Tokom svoje karijere osvojio je preko deset prestižnih američkih nagrada, uključujući: Best Resident, New York Methodist Hospital (1999); Outstanding Research Award, New York Methodist Hospital (1999); Academic Clinician Award Critical Care Fellowship Program, Mayo Clinic (2001); In-Training Award Winner, Society of Critical Care  Medicine (2004); Presidential Citation, Critical Care Assembly – American Thoracic Society (2006); Best Abstract: International Symposium on Intensive Care & Emergency  Medicine (2007); CHEST Meeting Best Poster Award – American College of Chest Physicians (2007); Epidemiology and Outcomes Specialty Award – Society of Critical Care Medicine (2008); Distinguished Mentor Award, Mayo Center for Translational Science Activities (2008); IBM Faculty Award (2009). Zagrebački Jugoton album prvo izdaje u samo 3.000 primjeraka, što je jasno ukazivalo na izrazito niska tržišna očekivanja. Iako je album bio objavljen u malom tiražu, konačni broj prodanih primjeraka od 100.000 postavlja rekord za prekoračenje početnog tiraža; za 30 puta je premašen prvi tiraž. Grupa 1984. godine kreće na koncertnu turneju od 60 koncerata po najvećim dvoranama u nekadašnjoj Jugoslaviji i vrlo brzo postaju najveća rok atrakcija nakon samo jednog objavljenog albuma. Sredinom 1980-ih Gajić radi još na dva albuma Zabranjenog pušenja. Drugi studijski album *Dok čekaš sabah sa šejtanom* objavio je Jugoton 11. juna 1985. godine, dok je treći album *Pozdrav iz zemlje Safari* objavio sarajevski Diskoton 1987. godine. Gajić je napustio grupu tokom 1987. godine.

**Diskografija Zabranjenog pušenja**
* *Das ist Walter* (1984)
* *Dok čekaš sabah sa šejtanom* (1985)
* *Pozdrav iz zemlje Safari* (1987)

## Privatan život 
Gajić je rođen i odrastao u Sarajevu. Grad je napustio 1994. godine, za vrijeme rata u Bosni i Hercegovini.

Gajić je aktivan član Bosanskohercegovačko–američke akademije nauka i umjetnosti (BHAAAS).

## Reference 
## Vanjski linkovi 
* Ognjen Gajić na Twitteru 
* Ognjen Gajić na Discogs-u
* Ognjen Gajić na Doximity-ju
* Ognjen Gajić: Publikacije i prezentacije

Kategorija:Rođeni 1963.
Kategorija:Biografije, Sarajevo
Kategorija:Američki ljekari
Kategorija:Bosanskohercegovački rok-muzičari
Kategorija:Bosanskohercegovački ljekari
Kategorija:Članovi Zabranjenog pušenja
Kategorija:Jugoslavenski muzičari
Kategorija:Živi ljudi
Kategorija:Bivši studenti Univerziteta u Sarajevu